ai4bharat/Pralekha huggingface dataset:
وزارت اطلاعات ونشریات
پبلی کیشنز ڈویژن نے دلّی کتاب میلے – 2023 میں نمائش میں عمدگی کے لیے ایوارڈ حاصل کیا
حکومتِ ہند کے ممتاز اشاعتی ادارے ، پبلی کیشنز ڈویژن نے دلّی کتاب میلے – 2023 میں نمائش میں عمدگی کے لیے چاندی کا تمغہ حاصل کیا ہے ۔ یہ ایوارڈ ، آج 2 اگست ، 2023 ء کو نئی دلّی کے پرگتی میدان میں منعقدہ کتاب میلے کی اختتامی نیز تفویض ایوارڈ تقریب میں دیا گیا ۔ پبلی کیشز ڈویژن کی سربراہ اور ڈائریکٹر جنرل محترمہ انوپما بھٹناگر نے پبلی کیشنز ڈویژن ، تجارت کے فروغ کی بھارتی تنظیم  اور بھارت کے ناشروں کی فیڈریشن  کے سرکردہ عہدیداران کے ساتھ ساتھ پبلی کیشنز ڈویژن کی پوری آرگنائزنگ ٹیم کی موجودگی میں یہ ایوارڈ حاصل کیا ۔
آئی ٹی پی او نے ایف آئی پی کے اشتراک کے ساتھ 27 ویں دلّی کتاب میلے کا انعقاد ، 29 جولائی سے 2 اگست ، 2023 ء تک نئی دلّی کے پرگتی میدان میں کیا تھا ۔ اطلاعات و نشریات کی وزارت کے محکمے پبلی کیشنز ڈویژن نے پرگتی میدان کے ہال نمبر 11 میں اسٹال نمبر 12 میں اپنی کتابوں اور رسائل و جرائد کی نمائش کی تھی ۔
نمائش دیکھنے آنے والے کتابوں کے شائقین نے پبلی کیشنز ڈویژن کے ذریعہ نمائش کے لئے پیش کی گئیں کتابوں کے نہایت پُر اثر اور عمدہ کلیکشن کی ستائش کی ۔ پبلی کیشنز ڈویژن کی جانب سے نمائش کے لئے پیش کتابوں میں ملک کی تعمیر ، تاریخ اور وراثت سے لے کر سوانح حیات ، حوالہ جاتی کتابوں اور بچوں کے ادب کا احاطہ کیا گیا تھا ۔ کتابوں کے سیٹ میں راشٹر پتی بھون سے متعلق قیمتی اور کمیاب کتابیں ، صدورِ جمہوریہ ، نائب صدور اور وزیر اعظم کی چنندہ تقاریر کے مجموعہ وغیرہ شامل تھے ، جنہیں خاص طور پر پبلی کیشنز ڈویژن نے شائع کیا ہے ۔ ان کتابوں کی بھی ، نمائش دیکھنے آنے والے شائقین نے بہت ستائش کی ۔
پبلی کیشنز ڈویژن کی جانب سے ہر سال شائع کی جانے والی مقبول حوالہ جاتی کتاب ‘‘ انڈیا / بھارت ‘‘ اُن کتابوں میں شامل تھی ، جس نے خاص طور پر لوگوں کو راغب کیا۔ پبلی کیشنز ڈویژن کی آرٹ اور ثقافت پر شاندار با تصویر کتابیں بھی شائقین کی پسندیدہ کتابوں میں شامل تھیں ۔ پبلی کیشنز ڈویژن کی خاص کتاب ‘‘ یوجنا کلاسکس ’’ کا کل اطلاعات و نشریات کے سکریٹری جناب اپوروا چندر نے اجرا کیا تھا ۔ یہ کتاب جلد ہی پبلی کیشنز ڈویژن کی بُک گیلری ، سُوچنا بھون میں اور ویب سائٹ www.publicationsdivision.nic.in پر دستیاب ہوگی۔
کتابوں کے ساتھ ساتھ پبلی کیشنز ڈویژن کے مقبول اور کثیر اشاعت والے جرائد جیسے یوجنا ، کوروکشیتر ، آج کل اور بال بھارتی کی بھی شائقین نے بہت ستائش کی اور جرائد کے لیے اپنی پُر خلوص تعریف کا اظہار کیا ۔ اس کے علاوہ ، پبلی کیشنز ڈویژن کے ذریعہ شائع کئے جانے والے ایمپلائیمنٹ نیوز / روزگار سماچار کی بھی نمائش دیکھنے آنے والے کتابوں کے شائقین نے تعریف کی ۔
وزیراعظم کا دفتر
وزیر اعظم ،دو نومبر کوعالمی سرمایہ کاروں کی سربراہ کانفرنس’انویسٹ کرناٹک 2022‘ کی افتتاحی تقریب سے خطاب کریں گے
وزیر اعظم نریندر مودی ،دو نومبر کو، صبح ساڑھے دس بجے ، ویڈوی کانفرنسنگ کے ذریعے عالمی سرمایہ کاروں کی سربراہ کانفرنس’انویسٹ کرناٹک 2022‘ کی افتتاحی تقریب سے خطاب کریں گے ۔
اس سربراہ کانفرنس کا مقصد ہندوستانی سرمایہ کاروں کو راغب کرنا اور آئندہ دہائی کے لیے ترقیاتی ایجنڈا تشکیل دینا ہے۔ بنگلورو میں02 نومبر سے 04 نومبر تک منعقد کئے جارہے اس تین روزہ پروگرام میں 80 سے زیادہ مقررین کے اجلاس ہوں گے۔ مقررین میں صنعت کے کچھ ا علیٰ قائدین ہوں گے، جن میں کمار منگلم برلا، سجن جندل، وکرم کرلوسکر اور دیگر شامل ہیں۔ اسی کے ساتھ 300 سے زیادہ نمائش کاروں کے ذریعے بڑی تعداد میں کاروباری نمائشیں اور کنٹری اجلاس ساتھ ساتھ جاری رہیں گے۔ کنٹری اجلاسوں میں سے ہر ایک کی میزبانی شراکت دار ملکوں کے ذریعے کی جائے گی جن میں فرانس، جرمنی، نیدرلینڈ، جنوبی کوریا، جاپان اور آسٹریلیا شامل ہیں، جو اپنے متعلقہ ممالک سے اعلیٰ سطحی وزارتی اور صنعتی وفود ساتھ لائیں گے۔ عالمی پیمانے کی اس تقریب سے کرناٹک کو اپنی ثقافت کو دنیا کو دکھانے کا موقع بھی حاصل ہوگا۔
وزارت ماہی پروری، مویشی پروری و ڈیری
ڈیری فارمنگ کو ترغیب دینے کے لیے، اےایچ ڈی محکمہ کی پالیسی مداخلت
ملک میں ڈیری فارمنگ کو ترغیب دینے کے لیے مویشی پروری اور ڈیری کے محکمہ نے درج ذیل پالیسی مداخلتیں کی ہیں:
- راشٹریہ گوکل مشن دسمبر 2014 سے دیسی مویشیوں کی نسلوں کی ترقی اور تحفظ کے لیے لاگو کیا جا رہا ہے۔ یہ اسکیم دودھ کی بڑھتی ہوئی طلب کو پورا کرنے اور ملک کے دیہی کسانوں کے لیے ڈیری کے کاروبار کو زیادہ منافع بخش بنانے کے لیے، دودھ کی پیداوار اور دودھ دینے والے مویشیوں کی پیداوار کو بڑھانے کے لیے اہم ہے۔ یہ اسکیم محکمہ کی نظر ثانی شدہ اور دوبارہ ترتیب شدہ اسکیم کے تحت 2021-22 سے 2025-26 تک 2400 کروڑ روپے کی مختص رقم کے ساتھ جاری ہے۔
- کوآپریٹو ڈیری کے شعبہ میں دودھ اور دودھ کی مصنوعات کی خریداری، پروسیسنگ اور مارکیٹنگ کے لیے ڈیری کابنیادی ڈھانچہ بنانے کے مقصد کے لیے، ڈیری کی فروغ کےقومی پروگرام کی اسکیم 2014-15 سے نافذ کی جا رہی ہے۔ اس اسکیم سے ملک میں ڈیری کوآپریٹیو کے تحت اندراج شدہ ڈیری کسان اراکین کی معاشی حالت کو بہتر بنانے میں مدد ملتی ہے۔ اس اسکیم کو محکمہ کی نظر ثانی شدہ اور دوبارہ ترتیب شدہ اسکیم کے تحت 2021-22 سے 2025-26 تک جاری رکھا گیا ہے۔
- III. ڈیری پروسیسنگ اور بنیادی ڈھانچہ کی فروغ کا فنڈ  - یہ اسکیم دودھ کی پروسیسنگ، ویلیو ایڈیشن اور ٹھنڈک کی سہولیات کی تخلیق/مضبوطی کے مقصد سے لاگو کی جا رہی ہے۔ اسکیم کے تحت، این اے بی اے آرڈی، مارکیٹ سے فنڈ اکٹھا کرتا ہے اور نیشنل ڈیری ڈیولپمنٹ بورڈ اور نیشنل کوآپریٹو ڈیولپمنٹ کارپوریشن  کے ذریعے 2.5فیصدسود کی امداد کے ساتھ ڈیری کوآپریٹیو کو قرض فراہم کرتا ہے۔ مویشی پروری اور ڈیری کا محکمہ، زرعی اور دیہی ترقی کے قومی بینک  کو 2.5فیصد سود کی امداد فراہم کرتا ہے۔
- نیشنل لائیو اسٹاک مشن معیاری خوراک اور چارے کی بہتر دستیابی اور ڈیری کے مویشیوں سمیت، مویشیوں کے خطرے کی کوریج پر توجہ مرکوز کر رہا ہے۔ اس اسکیم میں انٹرپرینیورشپ ڈیولپمنٹ چارے کے شعبے پر بھی توجہ مرکوزکی گئی ہے۔
- جانوروں کی بیماریوں جیسے پاؤں اور منہ کی بیماری، بروسیلوسس پر قابو پانے میں مدد فراہم کرنے اور مویشیوں کی دیگر متعدی بیماریوں کے کنٹرول کے لیے ریاستی حکومتوں کو مدد فراہم کرنے کے لیے لائیو اسٹاک ہیلتھ اینڈ ڈیزیز کنٹرول  کو نافذ کیا جا رہا ہے۔ کسانوں کی دہلیز پر مویشیوں کی صحت کی معیاری خدمات فراہم کرنے کے لیے، اسکیم کے تحت، متحرک ویٹرنری یونٹس بھی قائم کیے جا رہے ہیں۔
- ریاستی ڈیری کوآپریٹو اور فارمرز پروڈیوسرز آرگنائزیشن  کو معاونت کی اسکیم کے تحت، مالی سال 2020-21سے ورکنگ کیپیٹل قرضوں پر سود میں رعایت کی شکل میں ایک بار دی جانے والی امداد متعارف کرائی گئی ہے تاکہ ڈیری کوآپریٹیو اور ڈیری کے شعبہ میں مصروف کسانوں کی حوصلہ افزائی کی جا سکے۔
- حکومت ہند مویشی پروری کے بنیادی ڈھانچے کے ترقیاتی فنڈ  کو نافذ کر رہی ہے۔ اسکیم کے دیگر اجزاء کے علاوہ ڈیری پروسیسنگ اور ویلیو ایڈیشن بنیادی ڈھانچہ کے قیام میں سرمایہ کاری کی ترغیب دینے کے لیے 15000 کروڑ روپے کی رقم رکھی گئی ہے۔
- کسان کریڈٹ کارڈ  - پہلی بار، حکومت ہند نے کے سی سی کی سہولت کو، مویشی پروری اور ماہی گیری کے کسانوں کو ان کے کام کرنے والے سرمائے کی ضرورت کے لیے توسیع دی ہے جس میں کرایہ دارکسان/کرائے پر/لیز پر دیے گئے یا شیڈ کی ملکیت رکھنے والےافراد یا مشترکہ قرض لینے والے، مشترکہ ذمہ داری کےگروپس یا ذاتی مدد کے گروپس، اسکیم کے تحت فوائد حاصل کرنے کے اہل ہیں۔
یہ جانکاری ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج راجیہ سبھا میں ایک تحریری جواب میں فراہم کیں۔
امور صارفین، خوراک اور عوامی تقسیم کی وزارت
خریف کی مارکیٹنگ کے سیزن 21-2020کے دوران ایم ایس پی کام کاج
نئی دہلی،07نومبر ،2020 / خریف کے رواں مارکیٹنگ سیزن 21-2020 کے دوران حکومت کسانوں سے اپنی ایم ایس پی اسکیموں کے مطابق کسانوں سے 21-2020 کی فصلیں خریدنا جاری رکھے ہوئے ہے۔
خریف 21-2020 کے لیے دھان کی خریداری ریاستوں اور مرکز کے زیر انتظام علاقوں پنجاب، ہریانہ ، اتر پردیش، تلنگانہ ، اتراکھنڈ، تمل ناڈو ، چنڈی گڑھ، جموں و کشمیر و کیرالہ، گجرات اور آندھرا پردیش میں 06.11.2020 تک 243.13 لاکھ میٹرک ٹن خریدا جا چکا تھا۔ جبکہ پچھلے سال اسی مدت کے دوران 203.60 ایل ایم ٹی دھان کی خرید کی گئی تھی، اس طرح پچھلے سال کی بنسبت یہ خریداری 19.42 فیصد زیادہ ہے۔ مجموعی طور پر 243.13 ایل ایم ٹی خرید میں سے صرف پنجاب نے 171.09 ایل ایم ٹی دھان خریدا ہے جو کل خرید کا 7037 فیصد ہے۔
موجودہ کے ایم ایس سے تقریبا 20.51 لاکھ کسانوں کو فائدہ پہنچا ہے جس کی کم سے کم امدادی قیمت 45902.32 کروڑ ہے۔
مزید یہ کہ ریاستوں کی طرف سے موصولہ تجویز کی بنیاد پر خریف مارکیٹنگ کے سیزن 2020 کے 45.10 ایل ایم ٹی دلہن اور تلہن کی خریداری کےلیے تمل ناڈو، کرناٹک، مہاراشٹر، تلنگانہ، گجرات، ہریانہ ، اتر پردیش ، اڈیشہ ، راجستھان اور آندھرا پردیش کو پی ایس ایس کے تحت خریداری کی اجازت دی گئی ہے۔ مزید یہ کہ آندھرا پردیش، کرناٹک، تمل ناڈو اور کیرالہ کو 1.23 ایل ایم ٹی ناریل خریدنے کی اجازت دی گئی ہے۔ دیگر ریاستوں اور مرکز کے زیر انتظام علاقوں کے لیے دلہن ، تلہن اور ناریل کی خرید کے لیے تجاویز موصولہ ہونے پر پی ایس ایس کے تحت خریداری کی اجازت دی گئی ہے تاکہ ان ایف اے کیو درجے کی ان فصلوں کی خریداری سال 21-2020 کے لیے ایم ایس پی کے تحت رجسٹرڈ کسانوں سے براہ راست خریدنے کی اجازت دی گئی ہے۔ بشرطیکہ متعلقہ ریاستوں اور مرکز کے زیر انتظام علاقوں میں فصل کاٹنے کی مدت کے دوران مارکیٹ شرح ایم ایس پی سے کم ہو جائے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔08
U – 7053
(Visitor Counter : 75
پیٹرولیم اور قدرتی گیس کی وزارت
بی ایس ۔VIایندھن کی فراہمی کے لئے قیمتوں کا تعین
نئی دہلی،16ستمبر 2020/حکومت کی جانب سے بالترتیب 26 جون 2010 اور 19 اکتوبر 2014 سے پیٹرول اور ڈیژل کی قیمتوں کو مارکیٹ ڈیپنگ یعنی بازار کے تعین کی بنیاد پر طے کیا جارہا ہے۔ تب سے سرکاری شعبے کی تیل مارکیٹنگ کمپنیاں  اپنے بین الاقوامی مصنوعات کی قیمتوں، تبادلے کی شرح، ٹیکس کے ڈھانچے ، اندرونی ملک مال برداری اور قیمت کے دیگر عناصر کے عین مطابق پیٹرول اور ڈیزل کی قیمتوں کے بارے میں مناسب فیصلہ لیتی ہیں۔
مزید برآں ، آئی ایل او سی نے آگاہ کیا ہے کہ بی ایس VI ایندھن کوالٹی کے دیگر معیارات کے پیرا میٹرس کے علاوہ کم سلفر مواد دس پی پی ایم کے لحاظ سے اعلی معیار کے ایندھن ہیں۔ بی ایس VIایندھن کی پیداوار میں ہندستانی ریفائنریز کو زبردست سرمایے کی ضرورت ہوتی ہے۔ اس سلسلہ میں یکم اپریل 2020 سے نافذ العمل قیمتوں میں ترمیم کی گئی ہے جس کےمطابق سرمایہ کے لاگت کی جزوی طور پر تلافی کی جاسکے۔
یہ معلومات پیٹرولیم او رقدرتی کے مرکزی وزیر جناب دھرمیندر پردھان نے راجیہ سبھا میں پوچھے گئے ایک سوال کے تحریری جواب میں دی۔
م ن۔ ش ت ۔ ج
Uno-5498
(Visitor Counter : 70
ٹیکسٹائلز کی وزارت
کپڑا وزارت کے سکریٹری نے بلیو پوٹری کرافٹ کے تحت منظور کئے گئے ہینڈی کرافٹ ٹکنیکل ٹریننک پروگرام  کی نگرانی کے لئے شلپ گرو جناب گوپال سینی کے کام کے مقام کا دورہ کیا
انہوں نے سانگا نیر، جے پور میں کاریگروں کو شناختی کارڈ تقسیم کئے اور فیض حاصل کرنے والے کاریگروں سے بات چیت کی
جناب یو پی سنگھ ، سکریٹری ، کپڑے کی وزارت نے آج جے پور ، راجستھان میں واقع بنکر سروس سنٹر کا دورہ کیا اور بنکروں اور دیگر فریقوں کے ساتھ بات چیت کی۔انہوں نے راجستھان حکومت کے سینئر افسران کے ساتھ جے پور کے ادیوگ بھون میں ایک میٹنگ کی ۔ انہوں نے بلیو پوٹری کرافٹ میں جاری ہینڈی کرافٹ ٹکنیکل ٹریننگ پروگرام  کی نگرانی کے لئے شلپ گرو جناب گوپال سینی کے کام کے مقام کا بھی دورہ کیا۔کاریگروں نے انہیں بلیو پوٹری کے ڈیزائن ، رنگ اور دیگر پیچیدگیوں کے بارے میں معلومات فراہم کی ۔
جناب سنگھ نے اپنے خطاب میں کہا کہ ہینڈی کرافٹ کلسٹر ڈیولپمنٹ اسکیم کے مختلف اجزا کے تحت کپڑے کی وزارت دستکاری سے متعلق کاریگروں کو جدید بنیادی ڈھانچہ کے ساتھ اکائیاں قائم کرنے میں مدد فراہم کرنے کے لئے بنیادی ڈھانچہ سے متعلق امداد، بازار تک رسائی، ڈیزائن اور ٹکنالوجی کی تجدید کاری اور تربیت فراہم کرتی ہے۔انہوں نے کہا کہ حکومت ہینڈی کرافٹ کی سبھی شکل کو فروخت دینے کے لئے مختلف طرح کی تدابیر کررہی ہے۔
جناب سنگھ نے سانگا نیر کلسٹر پروڈیوسرکمپنی کا دورہ کیا اور کچھ کاریگروں کو ’پہچان پہل’ کے تحت آئی ڈی کارڈ تقسیم کئے اور فیض حاصل کرنے والے کاریگروں کے ساتھ بات چیت کی۔انہوں نے کہا کہ حکومت کی یہ کوشش ہے کہ ہر کاریگرو کو ‘پہچان پہل’ کے تحت شناختی کارڈ جاری کئے جائیں۔انہوں نے آئی پی ڈی ایس کے تحت بلاک پرنٹنگ آرٹ اور سانگا نیر این ویرو پروجیکٹ ڈیولپمنٹ کے بارے میں براہِ راست معلومات حاصل کرنے کے لئےجے پور انٹیگریٹیڈ ٹکس کرافٹ پارک ، بگرو کا بھی دورہ کیا۔
سکریٹری نے کپڑے کی وزارت، بھارتیہ حکومت کے تحت آنے والے ڈیولپمنٹ کمشنر ہینڈی کرافٹ دفتر ، جے پور کے ذریعہ منعقد ‘چوپال۔ہست شلپیوں کے ساتھ سمواد’ میں بھی حصہ لیا۔بعد میں انہوں نے اہم صنعتی لیڈروں کے ساتھ گارمنٹس ایکسپورٹرس ایسو سی ایشن ، راجستھان کے ذریعہ منعقد کی گئی ایک میٹنگ میں بھی شرکت کی۔
جناب سنگھ ایک سے 3اکتوبر2021 تک راجستھان کے تین روزہ دورے پر ہیں۔اس دوران وہ دستکاری سے متعلق مختلف گروپوں کے بنکروں اور کاریگروں سے ملاقات اور بات چیت کریں گے۔اس کے ساتھ ہی وہ جامع ہینڈی کرافٹس کلسٹر ڈیولپمنٹ اسکیم ، ای ۔کامرس اور جی ای ایم پورٹل پر کاریگروں کو لانے جیسی سرکاری پالیسیوں کو اور پروگراموں کے توسط سے یہ معلوم کرنے کی کوشش کریں گے کہ ان سے وہ کیسے فائدہ اٹھارہیں ہیں۔
۔۔۔۔۔۔۔۔۔۔۔۔۔۔۔۔۔۔

U-12244
(Visitor Counter : 71
وزارت ماہی پروری، مویشی پروری و ڈیری
اندرونِ ملک ماہی پروری اور آبی زراعت میں بہتری کے لیے محکمہ ماہی پروری کے ذریعہ کیے گئے اقدامات
ماہی پروری، مویشی پالن اور دودھ کی صنعت کی وزارت ، حکومت ہند کے محکمہ ماہی پروری نے ، جاری پردھان منتری متسیہ سمپدا یوجنا  کے تحت اندرونِ ملک ماہی پروری اور آبی زراعت میں اضافہ لانے اور اس میں تنوع پیدا کرنے کی غرض سے مختلف اقدامات کیے ہیں ۔ اس سلسلے میں پرجاتیوں میں تنوع، نئی پرجاتیوں کا تعارف اور کوالٹی بروڈ اور پالنے کے قابل پرجاتیوں اورپرجاتیوں کی مخصوص خوراک کی طلب اور رسد میں اہم فرق کو دور کرنا، بروڈ بینکوں کی مناسب تعداد، ہیچریز، انڈوکی نشو ونما کی اکائیوں،خصوصی امراض سے مبرا یا مزاحم انڈے، جینیاتی طور پر بہتر بروڈ اسٹاک، اور فیڈ ملس پر توجہ مرکوز کی گئی ہے۔ نتیجتاً، اندرونِ ملک ماہی پروری اورآبی زراعت نے سال 2021-22 کے دوران بھارت کی مجموعی مچھلی پیداوار میں 74.59 فیصد کے بقدر تعاون پیش کیا ہے۔ پی ایم ایم ایس وائی کے تحت ماہی پروری کا محکمہ پیداوار میں اضافہ کی غرض سے آبی زراعت سے متعلق طور طریقوں میں بہتری لانے کے لیے کاشتکاروں اور دیگر وابستگان کی تربیت، صلاحیت سازی اور انہیں تجربات فراہم کرانے کے لیے ان کے دورے کرانے کے سلسلے میں بھی حمایت فراہم کر رہا ہے۔ اس کے تحت آبی ذخائر میں کیج کلچر، مرطوب زمینوں میں پین کلچر، بایوفلاک تکنالوجی، ازسر نو گردشی آبی زراعت کے نظام، تازہ پانی کی جھینگا مچھلی پالن میں اضافہ، اور اہم علاقوں میں اندرونِ ملک کھارے پانی میں آبی زراعت کے فروغ کے لیے صلاحیت سازی پر زور دیا جاتا ہے۔
یہ اطلاع ماہی پروری، مویشی پالن اور دودھ کی صنعت کے مرکزی وزیر جناب پرشوتم روپالا کے ذریعہ آج لوک سبھا میں ایک تحریری جواب کے تحت فراہم کی گئی۔
خواتین اور بچوں کی ترقیات کی وزارت
چھٹے راشٹریہ پوشن ماہ 2023 کے حصے کے طور پر اے ڈبلیو سیز نےبارش کے پانی کے تحفظ پر ڈرائنگ مقابلوں کے پروگرام منعقد کئے
چھٹے راشٹریہ پوشن ماہ 2023 کے ایک حصے کے طور پر، اے ڈبلیو سیز نے بارش کے پانی کے تحفظ پر ڈرائنگ مقابلوں کی میزبانی کی جس سے ہماری آنے والی نسل کو پائیداری کے نگہبان بننے کے لیے بااختیار بنایا گیا۔ علاقے کے نگرانوں اور اے ڈبلیو سیز کی رہنمائی میں بچوں اور ماؤں نے بارش کے پانی کو محفوظ کرنے کے جدید طریقے پیش کئے۔
جل شکتی وزارت
پانچ دریاؤں کوآپس میں مربوط کرنا
جل شکتی کے وزیر مملکت جناب بشویسور ٹوڈو نے آج راجیہ سبھا میں ایک تحریری جواب میں بتایا کہ نیشنل پراسپیکٹو پلان کےتحت قومی آبی ترقی ایجنسی  نے 30 رابطوں کو  فیزبلٹی رپورٹ کی تیاری کے لئے شناخت کیا تھا۔ان میں سے کین –بیٹوا لنک پروجیکٹ ، پار- تاپی – نرمدا لنک پروجیکٹ ، دمن گنگا – پنجال لنک پروجیکٹ اور گوداوری  – کاویری  لنک پروجیکٹ کو حکومت ہند کی طرف سے ترجیحی لنک پروجیکٹ کے طوپر اعلان کیا گیا ہے ۔ گوداوری  –کاویری  لنک پروجیکٹ تین رابطوں پر یعنی گوداوری - کرشنا ، کرشنا – پنار اور پنار- کاویری رابطوں پر مشتمل ہے ۔
این پی پی کے تحت کین – بیٹوا لنک پروجیکٹ  پہلا دریاؤ ں کو آپس میں مربوط کرنے والا  پروجیکٹ ہے ، جو زیر نفاذ ہے ۔حکومت ہند نے 8دسمبر 2021 کو ایک خصوصی پرپز وھیکل یعنی کین – بیٹوا لنک پروجیکٹ اتھارٹی  کے توسط سے تخمینہ جاتی 44605 کروڑروپے کی لاگت کےساتھ  اور 39317 کروڑروپے کی مرکزی حمایت کے ساتھ کے بی ایل پی کے نفاذ کی منظوری دی ہے ۔ اسٹئیرنگ کمیٹی کی تشکیل کے لئے اور کین – بیٹوا لنک پروجیکٹ  کے لئے گزٹ نوٹس 11فروری 2022 کو جاری کیا گیا ہے۔
دوسرے ترجیحی آئی ایل آر منصوبوں کے لئے بھی حکومت ہند اتفاق رائے بنانے کی ہرطرح کی کوششیں کررہی ہے ۔ریاستوں کے ساتھ مشورہ اور آئی ایل آر پروجیکٹوں کی پیش رفت کا جائزہ مختلف پلیٹ فارموں کے ذریعہ لیا جارہا ہے ۔ آئی ایل آر پروگرام کے نفاذ کے لئے ستمبر 2014 کو ندیوں کو آپس میں مربوط کرنے سے متعلق ایک خصوصی کمیٹی تشکیل دی گئی ہے۔ خصوصی کمیٹی اب تک 19 میٹنگیں منعقد ہوچکی ہیں، مزید برآں اپریل 2015 میں ایم او ڈبلیو آر ، آر ڈی اینڈ جی آر  کے ذریعہ ندیوں کو آپس میں مربوط کرنے کے لئے ایک ٹاسک فورس تشکیل دی گئی ہے ۔ٹاسک فور س کی اب تک 15 میٹنگیں منعقد ہوچکی ہیں۔ متعلقہ ریاستوں کے درمیان اتفاق رائے پیدا کرنے کی کوششیں کی گئی ہیں۔
آئی ایل آر پروجیکٹوں کا نفاذ خاص طورپر متعلقہ ریاستوں کے درمیان اتفاق رائے پر منحصر ہے ۔
نیشنل پراسپیکٹو پلان  کے تحت لنک پروجیکٹوں کے نفاذ کےبارے میں توقع ہے کہ وہ سطح آب سے 25 ملین ہیکٹئیر آبپاشی اوراضافی زمینی پانی کے 10 ملین ہیکٹئر کافائدہ دے گا اور آبپاشی کی صلاحیت کو 140 ملین ہیکٹئیر سے بڑھاکر 175 ملین ہیکٹئر کردے گا۔ اس کے علاوہ توانائی کا 34 ملین کے ڈبلیو کو پیدا کرے گا۔دوسرے فوائد سیلاب کے کنٹرول سمت شناسی ، پانی کی سپلائی میں اضافہ ، ماہی پروری ، نمکیات پر قابو ، آلودگی پر قابو اور روزگا رکے مواقع پیدا کرنا وغیرہ ہیں۔
امور صارفین، خوراک اور عوامی تقسیم کی وزارت
صارفین کے تنازعات کو آسان اور جلد حل کرنے کے لئے ڈی او سی اے کے ذریعہ متعدد اقدامات
سینٹرل کنزیومر پروٹیکشن اتھارٹی نے شہد میں ملاوٹ کا معاملہ فوڈ ریگولیٹر ایف ایس ایس اے آئی کو بھیج دیا ہے اور نئےصارف پروٹیکشن ایکٹ کے سیکشن 10 کے تحت کلاس کارروائی کے لئے تحقیقات کے لئے تعاون کو بڑھایا ہے
نئی دہلی،10دسمبر 2020/ محکمہ کو بتایا گیا ہے کہ بازار میں فروخت ہونے والے زیادہ تر شہد برانڈز میں چینی کے شربت کی ملاوٹ ہوتی ہے۔ یہ ایک سنجیدہ معاملہ ہے کیونکہ یہ کووڈ-19 کے پریشان کن اوقات میں ہماری صحت سے سمجھوتہ کرنے اور کووڈ-19 کے خطرے میں اضافہ کرے گا۔ محکمہ نے مرکزی صارف تحفظ اتھارٹی  سے معاملے کی جانچ کرنے کے لئے کہا۔ ابتدائی جانچ کے بعد سی سی پی این اے، صارف تحفظ ایکٹ 2019 ککی دفعہ 19  کے مطابق ، مناسب کارروائی کرنے کے لئے اس معاملے کو فوڈ لیگولیٹر، ایف ایس ایس اے آئی کو بھیج دیا ہے اور ایکٹ کی دفعہ 10 کے تحت اس کی تحقیقات میں کلاس ایکشن کرنے کے معاملے میں تعاون بڑھانے کی پیش کش کی ہے۔
محکمہ، صارفین کے معاملے کو سنجیدگی سے لیتا ہے۔ حال ہی میں ، ایک واقعہ کا نوٹس لیتے ہوئے، جہاں روہنی کے ایک مال میں ایک 40 سالہ شخص نے اس وقت اپنے آپ کو آگ لگالی ، اور وہ زخمی ہوگیا جب موبائل سروس سینٹر نے مبینہ طور پر اس فون کو تبدیل کرنے سے انکار کردیا تھا جو اس نے بارہویں جماعت میں پڑھ رہی اپنی بھتیجی کے لئے آن لائن کلاسیز کے لئے خریدا تھا۔محکمہ نے متعلقہ فون کمپنی کے ساتھ معاملے پر کارروائی کی۔ جس کے بعد موبائل کمپنی نے مطلع کیا کہ انہوں نے صارف کو ایک لاکھ روپے کا معاوضہ اور نیا موبائل ہینڈ سیٹ دینے کا فیصلہ کیا ہے۔
کسی بھی معیشت کے موثر کام کاج کے لئے مناسب درست اور اسٹینڈر وزن اور ناپ تول کا استعمال بہت اہم ہوتا ہے۔ کیونکہ یہ صارف تحفظ میں ایک ضروری کردار نبھاتا ہے کیونکہ وزن یا کم تول سے تحفظ، حکومت کا ایک اہم کام ہے۔ لیگل میٹرولوجی  رولز 2011 کو پری پریکیج کموڈیٹیڈز کے لئے تعمیل کرنے کے لئے تیار کیا گیا ہے۔ ان ضوابط کے تحت پہلے سے پیک کی گئی اشیا کو صارفین کے مفادمیں فروخت کاروں کے ذریعہ ایک کامرس پلیٹ فارم پر کچھ لازمی اطلاعات کی تعمیل کرنا ہوتی ہے۔ یہ دیکھا گیا کہ کچھ ایک کامرس ادارے ای کامرس پلیٹ فارم پر پلیٹ فارم کی لازمی معلومات فراہم کرنے کی ضرورت کی خلاف ورزی کررہے ہیں۔ اس لئے، تعمیل نہ کرنے والے اداروں کے لئے مختلف ای کامرس اداروں کو نوٹس جاری کئے گئے ہیں۔
صارفین امور، خوراک اور عوامی تقسیم کی وزارت ، حکومت ہند میں ، صارفین کے معاملوں کے محکمے، کا محکمہ صارفین تحفظ کے لئے صارفین کے تحفظ کے لئے ایک نوڈل محکمہ ہے اور یہ صارفین کے حقوق اور مفاد کے تحفظ کے لئے کئی اقدام اٹھا رہا ہے۔ صارفین تحفظ ایکٹ،2019 20 جولائی 2020 سے نافذ ہوگیاہے۔ جو صارفین کے تنازعات کو آسان اور جلد ازالہ فراہم کرنے کے لئے تین سطحی منصفانہ مشنری فراہم کرتا ہے۔ صارفین کے حقوق کی خلاف ورزی، غیر مناسب کاروبار ، برتاؤ اور جھوٹے یا برہم پیدا کرنے والے اشتہارات سے متعلق معاملوں کو سلجھانے کے لئے ایک مرکزی صارف تحفظ اتھارٹی (سی سی پی اے کا قیام کیا گیا ہے، جو عوام کے مفاد کے لئے پری جوڈیشئل ہیں اور صارفین کے حقوق کو بڑھاوا دینا ، ان کا تحفظ کرنا، اور انہیں نافذ کرتے ہیں۔
م ن۔ ش ت۔ج
Uno-7999
(Visitor Counter : 178
وزارت دفاع
آئی این ایس کوچی نے مصر کے سفاگا کا دورہ کیا
نئی دہلی،یکم جولائی ، 2022/ آی این ایس کوچی نے جو بحیرۂ قلزم میں تعینات مشن ہے مصر کی سفاگا بندرگاہ کا دورہ کیا۔ یہ دورہ 28 سے 30 جون 2022 کے درمیان کیا گیا۔
بحری جہاز کے دوراے میں ریئر ایڈمیرل سمیر سکسینہ ، فلیگ آفیسر کمانڈنگ مغربی بیڑا میں کیپٹن ہیمداری بوس، کمانڈنگ آفیسر آئی این ایس کوچی میں ریئر ایڈمیرل محمد نبیل ابراہیم احمد سے ملاقات کی جو سفاگا بحری ٹھکانے کے بیس کمانڈر ہیں۔ انہوں نے آئی این ایس کوچی میں ریئر ایڈمیرل سمیر سکسینہ سے بھی ملاقات کی۔
بھارتی بحریہ اور مصر کی بحریہ کے عملے کے درمیان سرگرمیوں میں بحیرۂ قلزم کے بحری ٹھکانے پر ایک دوستانہ فٹبال میچ بھی شامل ہے۔ جہاں ریئر ایڈمیرل محمد نبیل ابراہیم احمد مہمان خصوصی تھے۔ دونوں بحریاؤں کے عملے نے جہاز کا دورہ کیا۔
30 جون ، 2022 کو سفاگا سے رخصت ہوتے ہوئے آئی این ایس کوچی نے بحری شراکت داری کی مشق میں حصہ لیا۔ ان مشقوں میں مصر کے بحری جہاز ای این ایس الزبیر اور ای این ایس ابو عبادہ بھی موجود تھے۔
۔۔۔
ش ح ۔ اس۔ ت ح ۔
U - 7146
(Visitor Counter : 98
وزارت دفاع
وزیر دفاع جناب راج ناتھ سنگھ انیس-بیس ستمبر 2022 کو مصر کا دورہ کریں گے
وزیر دفاع جناب راج ناتھ سنگھ 19 سے 20 ستمبر 2022 تک مصر کے سرکاری دورے پر ہوں گے۔ دورے کے دوران جناب راج ناتھ سنگھ وزیر دفاع اور دفاعی پیداوار، جنرل محمد ذکی کے ساتھ دو طرفہ بات چیت کریں گے۔ دونوں وزرا دو طرفہ دفاعی تعلقات کا جائزہ لیں گے، ملٹری ٹو ملٹری مصروفیات کو تیز کرنے کے لیے نئے اقدامات کا جائزہ لیں گے اور دونوں ممالک کی دفاعی صنعتوں کے درمیان تعاون کو بڑھانے پر توجہ مرکوز کریں گے۔ ہندوستان اور مصر کے درمیان دفاعی تعاون کو مزید فروغ دینے کے لیے ایک مفاہمت نامے پر بھی دستخط کیے جائیں گے۔
وزیر دفاع مصر کے صدر جناب عبدالفتاح السیسی سے بھی ملاقات کریں گے۔ جناب راج ناتھ سنگھ کے دورے کا مقصد دفاعی تعاون اور ہندوستان اور مصر کے درمیان خصوصی دوستی کو مزید مستحکم کرنا ہے۔
جل شکتی وزارت
محترمہ ونی مہاجن نے جل شکتی کی وزارت، پینے کے پانی اور صفائی ستھرائی کے محکمے میں سکریٹری کے طور پر عہدہ سنبھالا
نئی دہلی،03 جنوری 2022: محترمہ ونی مہاجن ، آئی اے ایس  نے آج یہاں جل شکتی کی وزارت، پینے کے پانی اور صفائی ستھرائی کے محکمے میں سکریٹری کے طور پر عہدے کا چارج سنبھالا۔ محترمہ مہاجن کلکتہ کے انڈین انسٹی ٹیوٹ آف مینجمنٹ  سے ایم بی اے کئے ہوئے ہیں جنھیں وہاں رول آف آنر میں شامل کیا گیا تھا۔ انھوں نے بی اے  اکنامکس، دلّی یونیورسٹی کے لیڈی شری رام کالج  سے کیا تھا۔
اس سے قبل وہ 26 جون 2020 سے پنجاب کی چیف سکریٹری کے طور پر خدمات انجام دیتی رہی ہیں۔ اس سے پہلے وہ حکومت پنجاب میں ہاؤسنگ اور شہری ترقیات کے محکموں میں ایڈیشنل چیف سکریٹری اور صنعتوں اور کامرس، آئی ٹی اور سرمایہ کاری کے فروغ کے محکموں میں خدمات انجام دے چکی ہیں۔ وہ اپریل 2012 سے 5 سال تک صحت اور خاندانی بہبود کے محکمے کی اے سی ایس/ پرنسپل سکریٹری رہ چکی ہیں۔ انھوں نے طبی تعلیم اور تحقیق کے محکمے میں پرنسپل سکریٹری اور پنجاب کی پرنسپل سکریٹری مالیہ کے طور پر خدمات انجام دی ہیں۔
محترمہ مہاجن نے 2007 سے لے کر 2012 تک ہندوستان کے وزیر اعظم کے جوائنٹ سکریٹری کے طور پر بھی خدمات انجام دیں اور اس سے قبل وہ 2005-2004 میں وزارت خزانہ کے اقتصادی امور کے محکمے میں ڈائرکٹر کے عہدے پر بھی فائز رہی ہیں۔
انھوں نے ریاست پنجاب میں مختلف عہدوں پر خدمات انجام دی ہیں۔ وہ پنجاب بنیادی ڈھانچے کے ترقیاتی بورڈ کی ایم ڈی، ریاست میں پہلی ڈائرکٹر ڈس انویسٹمنٹ، بجلی کی سکریٹری اور اخراجات کی خصوصی سکریٹری کے طورپر خدمات انجام دے چکی ہیں۔ ان کے پاس فیڈ لیول پر انتہائی حساس عہدوں پر کام کرنے کا 8 سال سے زیادہ کا تجربہ ہے جس میں ڈپٹی کمشنر کے طور پر  خدمت انجام دینا بھی شامل ہے۔
محترمہ مہاجن نے بہت سارے اکیڈمک ایوارڈس حاصل کئے ہیں جس میں نیشنل ٹیلنٹ سرچ اسکالر شپ بھی شامل ہے۔ وہ 2000-2001 میں واشنگٹن ڈی سی میں امریکن یونیورسٹی میں ہوبرٹ ہمفری فیلو رہ چکی ہیں۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ پچھلے 10 سالوں میں تحقیق و ترقی  پر ہندوستان کے اخراجات میں مسلسل اضافہ ہو رہا ہے اور یہ تقریباً تین گنا بڑھ گیا ہے۔ 08-2007 میں تحقیق و ترقی  پر ہندوستان کا خرچ 39,437.77 کروڑ روپے تھا، جو 18-2017 میں بڑھ کر 1,13,825.03 کروڑ روپے ہوگیا
وزیر اعظم کے دفتر، عملہ، عوامی شکایات، پنشن کے مرکزی وزیر مملکت، سائنس اور ٹیکنالوجی کے وزیر مملکت ، ارضیاتی سائنسز؛ جوہری توانائی اور خلا کے وزیر مملکت ڈاکٹر جتیندر سنگھ نے کہا ہے کہ ہندوستان امریکی ڈالر کی قوت خریداری کی برابری  کے لحاظ سے تحقیق ترقی کی سرمایہ کاری میں عالمی سطح پر چھٹے مقام پر ہے۔ انہوں نے مزید کہا کہ تازہ ترین دستیاب اعدادوشمار کے مطابق پچھلے 10 سالوں میں تحقیق و ترقی  پر ہندوستان کے اخراجات میں مسلسل اضافہ ہو رہا ہے اور یہ تقریباً تین گنا بڑھ گیا ہے۔ 08-2007 میں تحقیق و ترقی  پر ہندوستان کا خرچ 39,437.77 کروڑ روپے تھا جو 2017-18 میں بڑھ کر 1,13,825.03 کروڑ روپے ہوگیا ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ حکومت تحقیق و ترقی کے اخراجات کو بڑھانے اور محققین کے لیے مناسب مواقع پیدا کرنے کے لیے مخلصانہ کوششیں کر رہی ہے جس میں مسابقتی اضافی فنڈنگ اسکیمیں شامل ہیں۔ انہوں نے مزید کہا کہ حکومت نے پی ایچ ڈی کرنے والے تحقیقی طلباء اور پوسٹ ڈاکٹریٹ ریسرچ کے لیے مواقع بڑھانے کے لیے بھی کئی اقدامات کیے ہیں۔
ڈاکٹر جتیندر سنگھ نے مزید بتایا کہ سائنس اور انجینئرنگ ریسرچ بورڈ  نے حال ہی میں پوسٹ ڈاکٹریٹ فیلوشپس  کی تعداد کو سالانہ 300 سے بڑھا کر 1000 کرنے کا فیصلہ کیا ہے۔ اس کے علاوہ ایس ای آر بی- رام انوجن فیلوشپ،ایس ای آر بی- راملنگاسوامی دوبارہ داخلے کی فیلوشپ اورایس ای آر بی- وزیٹنگ اڈوانسڈ جوائنٹ ریسرچ فیکلٹی اسکیم  وغیرہ، ہندوستانی نژاد روشن محققین کو کام کرنے اور ہندوستان میں ایس ٹی آئی ماحولی نظام میں حصہ ڈال کر دماغی ترقی کو فروغ دینے کے لیے وضع کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 82